Berts videre funderinger

Berts videre funderinger () er en ungdomsroman i dagboksform av svenske forfatterne Anders Jacobsson og Sören Olsson. Boken ble utgitt i 1990 og handler om Bert Ljung fra 1. mai til 31. august det året han fyller 13.

Handling 
Om natten mellom 5. mai og 6. mai oppstår det en brann i Berts hjemby som ødelegger potet-lageret «Arnes potatislager» og det lokale politiet mistenker brannstiftelse. Bert mistenker umiddelbart Jörgen Karlsson. Bert besøker også morens søster Lena, som eier en danse-institusjon. En annen elev fra Berts skole, Paulina, går på danse-kurs der. Klassen Bert går i får også besøk av alle 6. klassingene fra Östbergaskolan, fordi disse to klassene skal slå seg sammen før 7. klasse. I slutten av mai skal alle 6.-klassingene reise på skole-leir, etter å ha samlet inn penger. I løpet av leiren blir Bert romantisk involvert med Paulina. Åke fyrer av sitt eget fyrverkeri på skolen, og pulten hans tar fyr. Hele bygningen blir evakuert på grunn av denne brannen. Åkes far har møtt en ny kvinne, Hillevi, som har norske slektninger. Bert reiser på seiltur sammen med faren sin og en som heter Christer, men blir sjøsyk.

Til Paulinas navnedag 22. juni hekler Bert et tøystykke som han fester til en stein, som han deretter kaster inn i Paulinas vindu. Steinen havner imidlertid i feil leilighet, og Bert krever at naboen til Paulina overleverer gaven. Bert og hans slektninger tilbringer midtsommer sammen i Babbsand, ved en liten hytte som ligger på en øy. Berts 18 år gamle kusine Sandra bader naken, og Bert legger merke til at faren hans ser på dette med en kikkert - under påskudd av å drive med ornitologi. Berts far har en bror, Janne, som bor i en leilighet i New York City, og i juli blir Berts familie invitert sammen med dem til en ferie på Jamaica. Men først må de reise til New York City med fly.

Når Bert hører om kommunister som ikke slipper inn i USA, blir han bekymret når han vet at naboen Olle Collin stemmer på Vänsterpartiet. Problemene blir verre når Paulinas fetter Pavel fra Tsjekkoslovakia, er på besøktil Sverige. På grunn av dårlige forhold mellom USA og Sovjetunionen, frykter Bert at USA kommer til å sende agenter til Sverige. Han frykter også at disse amerikanske agentene kan få øye på Bert sammen med Paulina og Pavel, noe han tror kan risikere Berts innreise-tillatelse til USA. Bert tar med seg et amerikansk flagg til McDonald's, når en sigar-røykende mann går forbi - og flagget tar fyr. En lokalavis skildrer denne hendelsen som en kommunist som demonstrerer utenfor McDonald's ved å vanhellige og ødelegge det amerikanske flagget. 

Når Ljung-familien endelig reiser til USA oppstår det enkelte språk-problemer. De besøker også Empire State Building, før de reiser videre til Jamaica. I løpet av hjemreisen blir en full mann fra Finland nesten kastet av flyet, på Island. Senere besøker Bert en kirke i all hemmelighet, for å be Gud om tilgivelse for at han tenker så mye på kvinner. Når Bert begynner i 7. klasse, blir klassen hans slått sammen med en annen klasse fra Österbergsskolan. Bert får et nytt skap ved siden av Dödgrävarn, som fyller skapet sitt med snus-bokser og kaster flere av skolebøkene sine fordi de tar alt for mye plass i skapet. 

Klassen til Bert får Banan-Boris som kjemi-lærer. I matematikk blir Agneta læreren deres, og Åke protesterer mot hjemme-lekser, og Jaana kaster matematikk-boken sn ut av vinduet. Under en innebandy-kamp begynner elevene Jörgen Karlsson og Dödgrävarn å slåss. Bert blir etter hvert forelsket i en jente fra 8. klasse som heter Ida, men Bert liker ikke at Ida røyker.

Kilder
Bokelskerne, lest 22. november 2013
Worldcat, lest 22. november 2013

Bøker fra 1990
Svenske barnebøker